สมอ. เตือนภัยเล่นน้ำสงกรานต์ ซื้อหมวกกันน็อกที่ได้ตรามอก.
แนะพ่อแม่คุมเข้มซื้อปืนฉีดน้ำ,นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม (สมอ.) เปิดเผยว่า สถิติการเกิดอุบัติเหตุช่วงเทศกาลสงกรานต์ในทุกๆปี พบว่า ยานพาหนะที่เกิดอุบัติเหตุสูงสุดคือ รถจักรยานยนต์ มากที่สุดถึง 79% ของประเภทรถยนต์รวมทุกชนิด สาเหตุมาจากการเมาสุรา ขับรถเร็วเกินกำหนด ไม่สวมหมวกนิรภัยหรือหมวกกันน็อก โดยเฉพาะการสวมหมวกกันน็อก ที่จะต้องได้ตามมาตรฐานผลิตภัณฑ์อุตสาหกรรม (มอก.) เพื่อช่วยลดความรุนแรงขณะเกิดอุบัติเหตุ จึงขอแนะนำผู้ขับขี่รถจักรยานยนต์ ในการเลือกซื้อ หมวกกันน็อกมาใช้งานว่ามีข้อสังเกตง่ายๆ ด้วยการดูเครื่องหมาย มอก.,หมวกกันน็อกเป็นผลิตภัณฑ์มาตรฐานบังคับ ผู้ผลิตและผู้นำเข้าจะต้องแสดงเครื่องหมายมาตรฐานแบบบังคับ และมีหมายเลข มอก. 369-2557 ชื่อผู้ผลิตหรือชื่อผู้รับใบอนุญาต แบบ ขนาดที่ได้รับอนุญาต และคำเตือน แสดงอย่างชัดเจน ผิวภายนอกต้องเรียบ ไม่มีสันหรือคิ้ว สายรัดคางต้องกว้างไม่น้อยกว่า 20 มิลลิเมตร ก่อนซื้อควรทดสอบโดยการสวมใส่แล้วคาดสายรัดคางให้แน่น ทดลองผลักหมวกไปด้านหลัง และด้านหน้า เพื่อดูความกระชับในการใช้งาน รวมถึงขนาดของหมวกที่ใช้ต้องเหมาะสมกับผู้สวมใส่,ขณะเดียวกัน ในเทศกาลสงกรานต์ ปืนฉีดน้ำ ลูกบอลยาง สระน้ำลมยาง ก็เป็นของเล่นที่เด็กๆนิยมเล่นกัน โดยเฉพาะปืนฉีดน้ำ พ่อแม่หรือผู้ปกครอง ที่จะซื้อปืนฉีดน้ำให้แก่บุตรหลาน ควรเลือกที่มีเครื่องหมาย มอก.แบบบังคับ เพราะปืนฉีดน้ำที่เป็นไปตามมาตรฐาน ต้องได้ มอก. เลขที่ 685-2540,มอก.ดังกล่าว จะมีความปลอดภัยกับเด็ก เนื่องจากมีการตรวจสอบด้านความปลอดภัย ทั้งลักษณะภายนอกและสารโลหะหนัก ที่เป็นส่วนประกอบ รวมถึงการควบคุมแรงดันของปืนฉีดน้ำ ก็ไม่เป็นอันตรายต่อดวงตาหรือร่างกายของเด็ก ขณะที่ปืนฉีดน้ำแรงดันสูงที่มีแรงอัดเยอะ ที่มีลักษณะเป็นท่อพีวีซีทรงกระบอก และใช้แรงอัดอากาศโดยตรง จะมีอันตรายมากเมื่อเด็กนำไปเล่น ปืนชนิดนี้ไม่ถือเป็นของเล่นตามมาตรฐานที่ สมอ.กำหนด ซึ่งตามคำสั่งของสำนักงานคณะกรรมการคุ้มครองผู้บริโภค ได้ห้ามขายสินค้าเครื่องเล่นฉีดน้ำที่มีลักษณะเป็นกระบอกสูบ และใช้แรงอัดกระแทกน้ำในกระบอกสูบโดยตรง ผู้ปกครองจึงควรดูแลไม่ให้บุตรหลานนำปืนฉีดน้ำ ลักษณะดังกล่าวมาเล่นโดยเด็ดขาด.
นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม (สมอ.) เปิดเผยว่า สถิติการเกิดอุบัติเหตุช่วงเทศกาลสงกรานต์ในทุกๆปี พบว่า ยานพาหนะที่เกิดอุบัติเหตุสูงสุดคือ
สำนักงานมาตรฐานผลิตภัณฑ์อุตสาหกรรม,ปืนฉีดน้ำ,หมวกกันน็อก,มอก.,อุบัติเหตุ,รถจักรยานยนต์,เทศกาลสงกรานต์